b'\n_START_ARTICLE_\nManska gel\xc5\xa1\xc4\x8dina\n_START_SECTION_\nPoimenovanje jezika\n_START_PARAGRAPH_\nV man\xc5\xa1\xc4\x8dini se jezik imenuje Gaelg ali Gailck; pogosto se uporabljat obliki z dolo\xc4\x8dnim \xc4\x8dlenom y Ghaelg ali y Ghailck. Isti etimolo\xc5\xa1ki izvor ima angle\xc5\xa1ka beseda Gaelic. Sorodna jezika, irska in \xc5\xa1kotska gel\xc5\xa1\xc4\x8dina, svoj jezik imenujeta Gaeilge oziroma G\xc3\xa0idhlig. V izogib nejasnosti se zato ob\xc4\x8dasno uporabljajo besedne zveze Gaelg/Gailck Vannin (gel\xc5\xa1\xc4\x8dina Mana) in Gaelg/Gailck Vanninnagh (manska gel\xc5\xa1\xc4\x8dina). Za poimenovanje svojega jezika govorci man\xc5\xa1\xc4\x8dine uporabljajo prilo\xc5\xbenostno tudi besedno zvezo \xc3\x87hengey ny Mayrey, ki pomeni materin\xc5\xa1\xc4\x8dina.'